
Hontiansky vzor. 


Ľudový vzor. 


Drahotína Križko-Kardossová. 


Vysvetlenie. 


I. tabuľka je „Nitriansky vzor“, známy pod menom „Piešťanská výšivka“. Ľud 


menuje tento vzor „Jaštericové ruže“. Vyšíva sa plochým a stonkovým stehom. 


I. tabuľka je tiež „Nitriansky vzor“ alebo „Piešťanská výšivka“. Vzor je „Na 
kolesá“. 


II. a IV. tab. sú taktiež „Nitriansky vzor“ alebo „Piešťanská výšivka“, predstavuje 
nám pomenovanie ľudové: prvšia „Klieščavá vzorka“, druhá „Gatrové ruže“. 
Uprostred týchto kvietkov sú rôzne pavučinky takzvané gatre urobené. Vy- 
šíva sa tiež plochým a stonkovým stehom. 


V. a VI. tab. podávajú nám vzor zo Zvolenskej župy, zvaný „Slatinská výšivka“. 
Je prevedená retiazkovým stehom. Ľud vyšíva ju tak, že si plátno natiahne 
na sito a držiac v pravej ruke na vrchu sita krivú ihlu (háčik) od spodu ľavou 


rukou držiac zas niť, — našíva retiazky na plátno. 


VII. a VIll. tab. predstavujú „Trenčiansky ľudový vzor“ z Púchovskej doliny. Po- 
užíva mnoho skrútok. Vzor vyšitý je prepletavým stehom. 


IX. tab. uvádza nám „Hontiansky ľudový vzor“ z okolia Krupiny. Ľud užíva tieto 
vzory hlavne na rukávce a čepce: Vyšívajú v rozmanitých barvách. V pro- 
striedku sú „Osmorohé hviezdy s bielymi krížikami“, krajom sú „Väžičky“ 
a „Zvončeky“. Našívajú krížikavým stehom z opaku. 


X. tab. je tiež „Hontiansky ľudový vzor“ z okolia Krupiny. Prostriedkom sú „Vtáčky“, 
po krajoch „Fierkastô“, „Omietka“, O troch krížikoch“. Je tak prevedené 
ako hore vyššie. 


Týmto mojim dieľom predostieram ľudové vzory na národné košele zo štyroch 
krajov Slovenska a síce: z Nitrianskej, Zvolenskej, Trenčianskej a Hontianskej 


župy. Dajú sa upotrebiť i na iné predmety. Všade je iný ornament a iná technika, 


t. j. odlišný vzor a inakšie šitie. 


V roku 1887 bola v Turčianskom Svätom Martine obdivuhodná výstava Slo- 
venských ľudových výšivôk. Na popud horlivých Sloveniek usporiadaná bola nie- 
koľkými národovcami, ktorí už vtedý znali skvosty našeho ľudu a chceli týmto 


činom oboznámiť obecenstvo i z takých miest, kde niet ľudových výšivôk. 


Táto výstava vyvolala všeobecný obdiv a zatým našly sa viacktoré šlachetné 
duše, ktoré daly pracovať - vyšívať tomu umnému ľudu na rôzne predmety a staraly 
sa zároveň o to, aby takéto svojrázne pekné slovenské výšivky boly bezžistne roz- 
predané preto, len aby uvedomelá inteligencia naša nimi oboznámená bola. Mnohé 
tie vypisovačky z ľudu s nevšednou zručnosťou kreslily národné vzory. Chýrna 
z týchto bola Talajková z Veselého pi Piešťanoch, ktorá svoje umenie ukázala 
i na „Národopisnej výstave“ v Prahe roku 1895. - V tej dobe nastaly a ujaly sa 
takzvané národné košele mužské a halenky ženské: každý, kto bol povedomý 
Slovák - Slovenka, držal si za svätú povinnosť nosiť vyšívané košele - halenky. Bolo 


to všetko ľudové vyšívanie z rôznych krajov Slovenska. 


Medzi takéto horlivé sprostredkovateľky v rokoch po výstave patrila obetivá 
pracovnica pí Ľudmila Markovičová a slečna Hermína Moštenanová. Ich zásluhou 
je i to, že pritiahly ma k podobnej národnej práci ako i p. farár Andrej Kmeť, 
predseda Muzeálnej Slovenskej Spoločnosti, ktorého pričinením upravená som bola 
k hontianskym ľudovým výšivkám a tak povstala i moja prvšia práca: „Vzorník 
ľudového vyšívania v Honte na Slovensku“. 


Nech naše školy a milovníci umenia ľudového oboznámia sa s týmito sloven- 


skými ľudovými vzormi a upotrebia ich pri každej vhodnej príležitosti. 
Na zdar! 

